b"\n_START_ARTICLE_\nAna Drev\n_START_PARAGRAPH_\nAna Drev (s. 6. elokuuta 1985 \xc5\xa0martno ob Paki) on slovenialainen alppihiiht\xc3\xa4j\xc3\xa4._NEWLINE_Drev sijoittui Torinon olympialaisissa 2006 suurpujottelussa yhdeks\xc3\xa4nneksi. Val d'Is\xc3\xa8ren MM-kilpailuissa 2009 h\xc3\xa4n oli samassa lajissa nelj\xc3\xa4stoista, Schladmingin MM-kisoissa 2013 kymmenes ja Sankt Moritzissa 2017 seitsem\xc3\xa4s. Nuorten MM-kilpailuissa h\xc3\xa4n oli parhaimmillaan yhdeks\xc3\xa4s suurpujottelussa 2002._NEWLINE_Drev saavutti ensimm\xc3\xa4iset maailmancup-pisteens\xc3\xa4 oltuaan 25:s S\xc3\xb6ldenin suurpujottelussa lokakuussa 2004. Kymmenen parhaan joukkoon h\xc3\xa4n sijoittui ensimm\xc3\xa4isen kerran oltuaan kahdeksas Panoraman suurpujottelussa marraskuussa 2007. Ensimm\xc3\xa4isen palkintokorokesijoituksensa h\xc3\xa4n saavutti tammikuussa 2016 oltuaan toinen Flachaun suurpujottelussa. Muutamaa viikkoa my\xc3\xb6hemmin h\xc3\xa4n oli toinen my\xc3\xb6s Mariborin suurpujottelussa. Euroopan cupissa h\xc3\xa4n on voittanut viisi suurpujottelukilpailua. H\xc3\xa4n on voittanut my\xc3\xb6s Slovenian-mestaruuksia."